Diari Oficial de la Generalitat Valenciana


Sumari del DOGV 6220, del 05-03-2010 (2010/2265)

RESOLUCIÓ de 22 de desembre de 2010, del conseller de Medi Ambient, Aigua, Urbanisme i Habitatge i vicepresident tercer del Consell, de data 22 de desembre de 2009, per la qual es rectifica l'errada material patida en la Resolució del conseller de Medi Ambient, Aigua, Urbanisme i Habitatge de data 6 de novembre de 2009, per la qual s'aprova definitivament l'homologació i Pla parcial del sector PAU-7 Villamartín Norte del municipi d'Orihuela.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2265


Data del document
:   22-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 22 de desembre de 2010, del conseller de Medi Ambient, Aigua, Urbanisme i Habitatge i vicepresident tercer del Consell, de data 22 de desembre de 2009, per la qual es rectifica l'errada material patida en la Resolució del conseller de Medi Ambient, Aigua, Urbanisme i Habitatge de data 6 de novembre de 2009, per la qual s'aprova definitivament l'homologació i Pla parcial del sector PAU-7 Villamartín Norte del municipi d'Orihuela. [2010/2265]  
Vista la Resolució del conseller de Medi Ambient, Aigua, Urbanisme i Habitatge de data 6 de novembre de 2009, per la qual s'aprova definitivament l'homologació i Pla parcial del sector PAU-7 Villamartín Norte del municipi d'Orihuela (Alacant) i de conformitat amb els següents,  
Antecedents de fet  
1. La Comissió Territorial d'Urbanisme d'Alacant, en sessió celebrada en data 11 de maig de 2007, va acordar emetre informe favorable a l'homologació i Pla parcial del sector PAU-7 del municipi d'Orihuela, supeditant-ne la remissió al conseller de Medi Ambient, Aigua, Urbanisme i Habitatge a l'esmena de determinades observacions contingudes en l'esmentat acord.  
2. Després dels tràmits oportuns, en data 6 de novembre de 2009 el conseller de Medi Ambient, Aigua, Urbanisme i Habitatge dicta una resolució per la qual s'aprova definitivament l'expedient de referència.  
3. L'esmentada resolució té una errada material en el fonament de dret tercer, perquè en aquest, en fer referència a la necessitat de realitzar reserva expressa d'habitatge protegit, es parla del municipi de Benimeli en compte de referir-se a Orihuela.  
4. De la documentació que consta en l'expedient es conclou que cal efectuar la correcció d'errades proposada.  
Fonaments de dret  
1. L'article 105.2 de la Llei de règim jurídic de les administracions públiques i del procediment administratiu comú estableix que «les administracions públiques podran així mateix, rectificar en qualsevol moment, d'ofici o a instàncies dels interessats, les errades materials, de fet o aritmètiques, que hi ha en els seus actes».  
En el cas que ens ocupa s'ha advertit una errada en el fonament de dret tercer de l'esmentada resolució, atés que s'indica que el municipi de Benimeli està qualificat dins dels municipis de categoria A segons el Decret 41/2006, de 24 de març, del Consell de la Generalitat, pel qual es regulen les actuacions protegides per a facilitar l'accés a l'habitatge a la Comunitat Valenciana, quan és el municipi d'Orihuela a què cal fer referència.  
2. De tot el que antecedeix és clar que cal, segons el que disposa l'article 105.2 de la LRJAP, rectificar l'errada patida, atés que no concorren en aquest supòsit les circumstàncies a què es refereix l'article 106 de la LRJAP i que impedirien aquesta revisió, ja que la rectificació no resulta contrària a l'equitat, a la bona fe o al dret dels particulars o a les lleis.  
3. La rectificació d'errades ha de ser aprovada pel mateix òrgan administratiu que va dictar la resolució aprovada definitivament. D'aquesta manera, el conseller de Medi Ambient, Aigua, Urbanisme i Habitatge és competent per a la rectificació d'errades, segons disposa l'article 105.2 de la Llei 30/1992.  
Vistos els preceptes legals esmentats i la resta de general i pertinent aplicació, resolc:   
Primer  
Rectificar l'errada material patida en la Resolució del conseller de Medi Ambient, Aigua, Urbanisme i Habitatge de data 6 de novembre de 2009, per la qual s'aprova definitivament l'homologació i Pla parcial del sector PAU-7 Villamartín Norte del municipi d'Orihuela (Alacant), de la manera següent:  
On diu:   
«Fonaments de dret  
Tercer. ...Mentre no existisca estudi de necessitats d'habitatge dins del terme municipal d'Orihuela, i de conformitat amb el contingut de la DT 8.3 del Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial i urbanística, en la redacció donada pel Decret 67/2006, de 19 de maig, del Consell, que el modifica, i atés que el municipi de Benimeli està qualificat dins dels municipis de categoria A segons el Decret 41/2006, de 24 de març, del Consell de la Generalitat...»  
Ha de dir:  
«Fonaments de dret  
Tercer. ...Mentre no existisca estudi de necessitats d'habitatge dins del terme municipal d'Orihuela, i de conformitat amb el contingut de la DT 8.3 del Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial i urbanística,x en la redacció donada pel Decret 67/2006, de 19 de maig, del Consell, que el modifica, i atés que el municipi d'Orihuela està qualificat dins dels municipis de categoria A segons el Decret 41/2006, de 24 de març, del Consell de la Generalitat...»  
Segon  
Publicar en el Diari Oficial de la Comunitat Valenciana la rectificació d'errades efectuada.  
València, 22 de desembre de 2009.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.